MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestneho zastupiteľstva
15. 12. 2015

NÁVRH
Všeobecne záväzného nariadenia
mestskej časti Bratislava–Nové Mesto

ktorým sa vyhradzujú miesta a ustanovujú podmienky na umiestňovanie plagátov na verejných priestranstvách na území mestskej časti Bratislava-Nové Mesto 
pre voľby do Národnej rady Slovenskej republiky v roku 2016

------------------------------------------------------------------------------------

Predkladá :						Materiál obsahuje :
--------------------------					--------------------------
Ing. Mgr. Ľubomír Baník				1. Dôvdovú správu
prednosta	 					2. Návrh uznesenia 
							3. Návrh VZN

Spracovateľ:						
---------------------
Júlia Červenková					
ved. odd. organizačného				
a evidencie obyvateľov                                               

Na rokovanie prizvať:						Stanovisko právej skupiny:
---------------------------						---------------------------------
spracovateľa							- priložené osobitne

NOVEMBER 2016

NÁVRH  UZNESENIA

Miestne zastupiteľstvo

s c h v a ľ u j e 

Všeobecne záväzné nariadenie mestskej časti Bratislava–Nové Mesto, ktorým sa vyhradzujú miesta a ustanovujú podmienky na umiestňovanie volebných plagátov na verejných priestranstvách na území mestskej časti Bratislava-Nové Mesto pre voľby do Národnej rady Slovenskej republiky v roku 2016 .

- bez pripomienok

- s pripomienkami

Dôvodová  správa

	Návrh Všeobecne závazného nariadenia 	mestskej časti Bratislava-Nové Mesto predkladáme v súlade s § 16   zákona č. 181/2014 Z.z.. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov ktorý, citujem:
„§ 16 – umiestňovanie volebných plagátov
	Obec, v hlavnom meste Slovenskej republiky Bratislave a v meste Košice mestská časť, všeobecne záväzným nariadením vyhradí miesta a ustanoví podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov samosprávnych krajov a voľby do orgánov samosprávy obcí. Vyhradená plocha musí zodpovedať zásadám rovnosti kandidujúcich subjektov“.

	Návrh všeobecne závazného nariadenia 	bol predložený na rokovanie všetkých stálych komisií Miestneho zastupiteľstva mestskej časti Bratislava-Nové Mesto.

	Miestna rada zobrala na vedomie predložený návrh všeobecne závazného nariadenia a odporučila materiál prerokovať na zasadnutí miestneho zastupiteľstva.

(NÁVRH)

MESTSKÁ ČASŤ BRATISLAVA-NOVÉ MESTO

Všeobecne záväzné nariadenie
mestskej časti Bratislava–Nové Mesto
č.  …… /2015
zo dňa 15. 12. 2015

ktorým sa vyhradzujú miesta a ustanovujú podmienky na umiestňovanie plagátov na verejných priestranstvách na území mestskej časti Bratislava-Nové Mesto 
pre voľby do Národnej rady Slovenskej republiky  v roku 2016

	Miestne zastupiteľstvo mestskej časti Bratislava-Nové Mesto podľa ust. § 15 ods. 2 zákona SNR č. 377/1990 Zb. o hlavnom meste SR Bratislave v znení neskorších predpisov a § 16   zákona č. 181/2014 Z.z.. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov sa uznieslo na tomto všeobecne záväznom nariadení :
§ 1
Úvodné ustanovenia

(1) Všeobecne záväzné nariadenie (ďalej len "nariadenie") mestskej časti Bratislava-Nové Mesto (ďalej len "MČ") ustanovuje, že :
a) vyhradzuje miesta na verejných priestranstvách na umiestňovanie volebných plagátov, ktoré môžu byť použité v MČ v čase volebnej kampane volieb do Národnej rady Slovenskej republiky v roku 2016,
b) určuje podmienky poskytovania miest na umiestňovanie volebných plagátov.

(2) Verejné priestranstvá pre účely tohto nariadenia sa rozumejú : 
a) všetky miesta, ktoré slúžia pre verejné používanie - ulice, námestia, cesty, miestne komunikácie, chodníky, parky, parkoviská, mosty, nadchody, podchody, lávky, schodiská, schody, verejná zeleň, lesopark, detské ihriská, trhové miesta, 
b) časti stavieb, pozemkov a priestorov viditeľné a prístupné z verejných priestranstiev,
c) zariadenia na verejných priestranstvách, najmä lavičky, uličné odpadové koše, zariadenia mobilnej zelene (vázy),
d) trvalé a dočasné stavby umiestnené na verejných priestranstvách najmä - stĺpy verejného osvetlenia, trolejového a elektrického vedenia, zariadenia informačných systémov, Bratislavský informačný a orientačný systém, zariadenia zástavok MHD, dopravné zariadenia, rozvodné skrine (elektrina, plyn, SKT a podobne).

(3) Volebná kampaň pre voľby do Národnej rady Slovenskej republiky v roku 2016 začína dňom zverejnenia rozhodnutia o vyhlásení volieb v Zbierke zákonov Slovenskej republiky, tj. je v čase od 12.11.2015, od 7.00 hodín a končí 48 hodín predo dňom konania volieb, t.j.  3. 03. 2016 o 7.00 hodine.

§ 2
Miesta na umiestňovanie  volebných plagátov 
a iných nosičov informácií

(1)	Umiestňovať volebné plagáty na verejných priestranstvách počas volebnej kampane možno len na miestach vyhradených MČ týmto nariadením.

 Strana 1

(2) Miesta na bezplatné umiestňovanie volebných plagátov sú reklamné a propagačné valce, označené  počas volebnej kampane textom v hornej časti "MESTSKÁ ČASŤ BRATISLAVA-NOVÉ MESTO" umiestnené v lokalitách:

1. Športová hala Pasienky (križovatka Trnavská- Bajkalská)
2. Kramáre (križovatka Magurská - Stromová ul.)
3. Račianska ul. (pri lekárni-Teplická ul.)
4. Račianska ul. (Gaštanový hájik)
5. Kramáre (pred vstupom do NsP L. Dérera)
6. Olbrachtova ul. (vstup do Mierovej kolónie)
7. Kukučínova ul. (pri OD Slimák)
8. Nobelova ul. (pri objekte Istrochem),
ktoré sú vo vlastníctve MČ.

(3) Miesta na umiestňovanie volebných plagátov ďalej sú :
ostatné billboardové a reklamné plochy v MČ na základe vzájomnej dohody kandidujúcich subjektov s ich prevádzkovateľom. 

(4) Umiestňovanie volebných plagátov na iné miesta na verejných priestranstvách v MČ je porušením tohto nariadenia. Porušením tohto nariadenia je umiestňovať volebné plagáty aj na brány domov, steny budov a iné zariadenia, ktoré sú majetkom alebo v správe MČ a iných právnických a fyzických osôb, a to aj v takom prípade, ak sú na nich umiestnené tabule alebo skrinky určené na umiestňovanie plagátov.

§ 3
Podmienky poskytovania miest na umiestňovanie 
volebných plagátov 

(1) Každý kandidujúci subjekt má právo na rovnakú plochu pre svoje plagáty na vyhradených miestach v správe MČ.

(2) Najneskôr deň pred zahájením volebnej kampane na vyhradených reklamných a propagačných valcoch, podľa § 2, ods. 2 tohto nariadenia MČ rozčlení vylepovacie plochy pre jednotlivé kandidujúce subjekty.

(3) Vyhradená plocha pre kandidujúci subjekt sa nesmie poskytnúť inému kandidujúcemu subjektu.

(4) Na subjekty poskytujúce miesta na umiestňovanie volebných plagátov na základe obchodného vzťahu sa predchádzajúce ustanovenie nevzťahuje.

§ 4
Sankcie

	Za porušenie tohto nariadenia môže starosta MČ právnickej osobe uložiť pokutu podľa § 28 zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov a fyzickú osobu môže postihnúť za priestupok podľa § 46 zákona SNR č. 372/1990 Zb. o priestupkoch v znení neskorších predpisov.

§ 5

Záverečné ustanovenia

(1) Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa 15. 12. 2016 uznesením č. …..

(2) Zmeny alebo doplnky tohto nariadenia možno urobiť len všeobecne záväzným nariadením.

(3) Nariadenie nadobúda účinnosť pätnástym dňom od vyvesenie na úradných tabuliach.

								Mgr. Rudolf Kusý										         starosta
Bratislava  16. 12. 2016
Strana 2